Congrés Català d’Esperanto 2015
30, 31 d'octubre
i 1 de novembre
Els Congressos Catalans d’Esperanto combinen conferències d’alt nivell juntament amb un programa artístic que inclou convidats de primera fila del món esperantista. Enguany el tema del 37è Congrés va estretament lligat a la ciutat que ens acull: el repte de la immigració.
Mataró va viure un gran creixement industrial, que va comportar l'arribada de milers d'immigrants. Aquesta arribada d'immigrants va fer-se especialment evident durant les dècades dels anys 1960 i 1970, quan desenes de milers d'immigrants provinents principalment del sud de l'estat espanyol, van instal·lar-se a la perifèria de Mataró, creant un seguit de barris llunyans del centre de la ciutat. Actualment està vivint una segona arribada d'immigrants, provinents del Magrib, Xina, l'est d'Europa i Sud-amèrica.